text: To forlader Fælleslisten i Sønderborg
  01 november 2010 kl. 15.33
  Anita Kjøng-Rasmussen og Karen Damm forlader den tværpolitiske lokalliste, Fælleslisten, og bliver løsgængere i Sønderborg Byråd. Listen, der er den næststørste i byrådet, reduceres dermed fra otte til seks medlemmer.
  
   
  Byrådsmedlemmerne Anita Kjøng-Rasmussen og Karen Damm, har i dag meddelt Sønderborgs borgmester Aase Nyegaard, at de forlader Fælleslisten og fortsætter som løsgængere i byrådet. 
  - Vi er en liste og ikke et parti. I en liste har vi lov til at have særstandpunkter og kæmpe og stemme ud fra vores overbevisning, men sådan er det ikke længere. Nu skal vi agere som et parti. Det kan jeg ikke leve med, derfor siger jeg stop, og fortsætter som løsgænger, siger Anita Kjøng-Rasmussen.
  